De Lille se saak teen DA tot Vrydag uitgestel | Netwerk24
EFF eindelik ‘die grootste wenner’
In die eerste aflewering van Netwerk24 se Topvyf-reeks word die gevolge van vanjaar se verkiesingsuitslae vir die EFF, die VF Plus en die IVP en hul leiers ontleed. Môre is die twee grotes, die ANC en die DA, aan die beurt.
Vrieskaste vol onwettige perlemoen gevind
’n Malawiese vrou is Sondag in Monte Vista buite Kaapstad in hegtenis geneem nadat die polisie afgekom het op onwettige perlemoen ter waarde van sowat R1,3 miljoen.
Studente in Universitas beroof
Die polisie in Bloemfontein ondersoek ’n saak van roof nadat drie studente Saterdag in die vroeë oggendure in Parkwes, Bloemfontein, met ’n pistool gedreig en van hul handsakke beroof is.
Vermeende kaper erg aangerand
’n Vermeende kaper is so erg in Thabong, Welkom, aangerand dat hy onder polisiebewaking in die hospitaal opgeneem is.
Besering het Blitsbok JC ‘frustreer’
Daar is twee redes waarom die Blitsbok JC Pretorius bly was toe sy naam uitgelees is vir die laaste twee toernooie van Wêreldrugby se sewesreeks.
Amla slagoffer van swak spelpeil
Lopies – en baie van hulle – in die Proteas se komende twee opwarmwedstryde is al wat Hashim Amla kan help om ’n plek in Suid-Afrika se elftal te verseker vir die eerste Wêreldbeker-wedstryd teen Engeland op die Oval.
Ashleigh laat SA vlag trots wapper
Ashleigh Moolman-Pasio, Suid-Afrika se nasionale vroue-padfietskampioen, het algeheel ’n derde plek losgetrap in vanjaar se Kaliforniese Toer, wat die naweek in Pasadena geëindig het.
Pioneer se worsrolletjies verkoop fluks
Die voedselgroep Pioneer kon nie die hoër koste van insette soos brandstof, mielies, sapkonsentraat en arbeid volledig van die verkooppryse van sy finale produkte verhaal nie.
Magnus Heystek: Tyd om oogklappe te verwyder
Hoeveel geld moet jy in die buiteland belê - en hoekom? Magnus Heystek plaas die onderwerp in perspektief.
Opul besluit om olie skaars, pryse hoog te hou
Die Organisasie van Petroleumuitvoerlande (Opul) het besluit om sy produksiebesnoeiings voort te sit, wat saam met die toenemende spanning in Iran stygings in oliepryse gaan ondersteun.
Waarom ek nie vir Boer Damian gaan skryf nie
Die werklikheidsreeks Boer soek ’n vrou is baie invloedryk en hy sal graag wil sien hoe dit met Boer Damian se toetrede die gay-identiteit gaan uitbeeld, skryf Adriaan Roets.
Die kanse is skraal dat Suid-Afrika se nuwe kabinet 100% ’n “Ramaphosa-kabinet” sal wees. Hy sal kompromieë moet aangaan en hoogstens 80% sal sy eerste keuses wees, skryf Theuns Eloff.
Kommentaar: Beeld en Volksblad sê
Met die uittrede van Helen Zille as Wes-Kaapse premier is dit straks die laaste hoofstuk van ’n lang loopbaan in die hoofstroompolitiek wat afgesluit word.
GoT: Kyk wie sit op die ystertroon
Wees gewaarsku: hier lees jy op eie risiko oor Game of Thrones se slotepisode wat Maandag op M-Net uitgesaai word.
KYK: Brendan Peyper se 3 gunstelingliedjies
In VIA se musiekprogram Klink soos naweek met JOOX kuier Katinka “Die Kat” Oosthuizen saam met ’n bekende gas by die Weiveld in Pretoria.
Mel Gibson aan die stuur van nuwe ‘Wild Bunch’
Mel Gibson se naam word genoem as regisseur van ’n nuwe weergawe van die klassieke Wilde Weste-prent The Wild Bunch.
84-jarige ná fietsren: ‘Opgee was nooit ’n opsie nie’
Die kneusplekke op sy been, elmboog en gesig is bewys: Dit was ’n táwwe 265 kilometer-bergfietsren, maar jy kon die glimlag op die 84-jarige Arthur Duncan se gesig nie keer toe hy die eindstreep oorsteek nie.
Statig, tot op ’n punt
Mercedes se intreevlak-C-klas-koepee en -kabriolet, die C200, is pas opgeknap. Egmont Sippel skryf.
Hy staan ’n eeu se spore vol
Die Alto-landgoed vier vanjaar 100 jaar van wynmaak. In die 100 jaar wat daar wyn gemaak word op die Alto-wynlandgoed by Stellenbosch was daar nog net vyf wynmakers.
De Lille se saak teen DA tot Vrydag uitgestel
Deur Philda Essop 24 April 2019 15:11
Patricia de Lille, leier van die Good-party, het die DA Woensdag vir ’n klomp “blou leuenaars” uitgekryt.
Dit was kort nadat haar hofaansoek teen die DA in die hooggeregshof in Kaapstad tot Vrydag toe uitgestel is sodat die regter oor die dringendheid daarvan kan besluit.
De Lille het haar tot die hof gewend omdat die DA, na berig word, nie ’n beslissing van die Verkiesingskommissie (OVK) aanvaar dat hy haar om verskoning moet vra nie.
Die OVK het bevind die DA het die Kieswet en die verkiesingsgedragskode oortree deurdat opdrag gegee is aan die personeel in sy inbelsentrum om aan kiesers te sê De Lille is deur die DA “afgedank”.
De Lille het in Oktober verlede jaar as burgemeester van Kaapstad bedank.
Haar regsverteenwoordiger het Woensdag in die hof argumente ten gunste van die dringendheid van die kwessie geopper, terwyl die regspan van die DA daarteen geargumenteer het.
Regter Robert Martin het gesê hy kan nie met die saak voortgaan totdat hy ’n finale besluit geneem het oor die kwessie van dringendheid nie.
“Ek kan onder geen omstandighede vandag ’n beslissing oor die kwessie maak nie. Dit word uitgestel tot die vroegste Vrydag vandeesweek met die toestemming van die regterpresident,” het hy gesê.
De Lille het ná die verrigtinge buite die hof die uitstel as ’n “tegniese” punt bestempel aan ’n groep ondersteuners geklee in die oranje Good-T-hemde.
“Dit verander nie die feit dat die DA ’n klomp blou leuenaars is nie,” het sy onder toejuiging gesê.
“Hulle het gelieg dat hulle my afgedank het, terwyl hulle hoegenaamd geen getuienis voor ’n tugkommissie het dat ek skuldig bevind en afgedank is nie. So, hulle gaan voort om ’n klomp leuenaars te wees.
“Die getuienis voor die hof Vrydag sal toon dat ’n paar dae voordat ons die ooreenkoms onderteken het, ons ooreengekom het op ’n ope tugverhoor voor die media en die publiek. So, hulle lieg as hulle sê ek het bedank in ruil daarvoor dat hulle die klagte teen my laat vaar.”
’n SMS van Mmusi Maimane, DA-leier, is volgens De Lille deel van haar getuienis. “Maimane sê in dié SMS ‘hy voel saam met my omdat hy weet hoe dit voel om gemarginaliseer te word’. So, hy bewonder my terwyl die kabaal van laptop-boys die saak beveg. Daar is groot verdeeldheid in die DA, wat dié saak sal toon. Ek het altyd my vertroue in die onafhanklike regstelsel geplaas.”
Solly Malatsi, DA-woordvoerder, het in reaksie gesê die party “het geen tyd vir beledigings nie”.
“Ons het ’n geloofwaardige aanbod om een Suid-Afrika vir almal te bou, anders as De Lille wat niks anders het as om beledigings na die DA te slinger nie.”
Meer oor: Ovk | Patricia De Lille | Politiek | Hof | Da | Good-Party | Verskoning
De Lille weer hof toe oor DA
De Lille: DA-reaksie tipiese ‘baasskap-mentaliteit’
10-moet-lees-stories: Maandag 20 Maart 2019
Pasiënte van hospitaal in Soweto verwyder ná brand
Nog geen klag teen man wat ‘masturbeer’ in gimnasium
KYK: Man wat in gim masturbeer by polisie verkla
Boer ingewag, vermoor ná kind dalk deur oopsluit